Soċjetà Sant'Andrija - Villa Lija A.D. 1880 Fil-Parroċċa ta' Ħal Lija 1872-1888 Aspetti tal-Parrokat ta' Dun Anton Grech Falzon Minn Winston L. Zammit B.A(Hons); P.G.Ċ.E.; M.A Fl-1872, il-kariga ta' Kappillan ta' Ħal Lija sfat vojta wara r-riżenja tal- Kappillan Dun Salv Parnis''. Minfloku bħala Kappillan ta' Ħal Lija ġie maħtur is-Saċerdot Dun Anton Grech Falzon. Iben in-Nutar Pawlu Grech u Marianna nċe Falzon, imwieled f'Ħ' Attard fl-14 ta' Ġunju 18392), hu ġie ordnat Saċerdot mill-Isqof Gejtanu Pace Forno O.S.A, fl-20 ta' Diċembru 1862. Interessanti li wieħed jinnota li meta ġie ordnat Saċerdot, ħdejn ismu fir-reġistru tal-ordinazzjonijiet tniżżel li kien minn Ħal Lija). Dun Anton ħa f'idejh il-parroċċa ta' Ħal Lija fl-1872. Skont iċ-ċensiment li kien sar fis-sena ta' qabel, fl-1871, Ħal Lija kellha popolazzjoni ta' 1,600. Il-Kleru tal-Parroċċa Meta Dun Anton ħa f'idejh il- parroċċa, Ħal Lija kellha Kleru tassew numeruż, 1l-il saċerdot li kienu: Dun Ġann Maria Xerri, Dun Anġlu Fenech, Dun Ġużepp Camilleri, Dun Salv Camilleri, Dun Salv Agius, Dun Ġużepp Muscat, Dun Salv Bezzina, Dun Ġużepp Guzman li kien wieħed mill- Prokuraturi tal-Knisja, Dun Andrea Agius, Dun Feliċ Grech u Dun Ġużepp Grech$). Iżda sa Frar 1880 kif jidher ċar mir-Reġistru Elettorali, in-numru ta' qassisin residenti f'Ħal Lija kien niżel għal sebgħa, li kienu: Agius Dun Salv 34, Triq Merino Bezzina Dun Salv 8, Triq Sant'Indrija Guzman Dun Ġużepp 14, Triq Sant'Indrija Agius Dun Andrea 50, Triq il-Forn Camilleri Dun Salv 22, Triq il-Forn Muscat Dun Ġużepp 55, Triq il-Forn Parnis Dun Salv (ex-Kappillan) 42, Triq Preziosi(6) Soċjetà Sant'Andrija - Villa Lija A.D. 1880 Iżda sa Settembru 1880, Dun Salv Camilleri u Dun Salv Parnis, ma kinux iktar residenti f'Ħal Lija7. Fl-1882, in-numru ta' qassisin residenti f'Ħal Lija, minbarra l-Kappillan, kien niżel għal tnejn biss: Dun Andrea Agius u Dun Ġużepp Guzman$). Sal-1884, in-numru ta' qassisin residenti f'Ħal Lija kien tela' għal erbgħa li kienu: Dun Andrea Agius, Gun Ġużepp Guzman, Dun Feliċ Grech u Dun Ġwann Mifsud. Kien hemm ukoll il-Kjeriku Antonio Vella0). Saċerdoti Ġodda Matul il-parrukkat ta' Dun Anton Grech Falzon, Ħal Lija kellha biss żewġ saċerdoti ġodda, li kienu Dun Karlu dei Conti Sant li ġie ordnat saċerdot fl- 187449) u Dun Anton Vella li ġie ordnat saċerdot fl-1886. L-imsemmi Dun Anton Vella, kien iben l-Avukat Pawlu Vella u Grazjulla nċe Sammut, u twieled Ħal Lija fit-28 ta' Diċembru 1862. Studja għand id-Dumnikani fejn kiseb il-Lawrija fit-Teoloġija f'Ġunju 18864. Fid-19 ta' Diċembru 1885 is-Suddjaknu Anton Vella ġie ordnat Djaknu 7 u sena wara f'ordinazzjoni li saret fil-Kappella tal-Palazz Arċiveskovili, fit-18 ta' Settembru, 1886 ġie ordnat saċerdot'19. It-Tagħlim tad-Duttrina Fi żmien il-Kappillan Grech Falzon, f'Ħal Lija kien hemm Istitut tal- Edukazzjoni Nisranija mwaqqaf fil-knisja filjali ta' Sant'Indrija, fejn kien isir it-tagħlim tad-Duttrina 9. Il-Festa ta' San Alwiġi Il-Kappillan Grech Falzon kien devot ta' San Alwiġi. Kien fi żmienu li saret l-istatwa ta' San Alwiġi u twaqqfet il-festa tal-qaddis, li kif se naraw kienet issir b'solennità kbira, kif jidher biċ-ċar mit-tagħrif li ġie f'idejna b'rabta mas-snin 1874, 1875, 1876 u 1880. Billi San Alwiġi kien il-protettur tal-Istitut tal-Edukazzjoni Nisranija imwaqqaf f'Ħal Lija, insibu li f'din il-festa fl-1874, fl-1876 u fl-1880 saret iċ-ċerimonja tal-Festa tal-Ewwel Tqarbina tat-tfal tal-parroċċa. Fl-1880 it-tfal ġew ippreparati għal dan l-avveniment kbir mill-Ġiżwiti. Insibu wkoll li fl-1880, b'rabta ma' din il-festa, il-Kappillan Grech Falzon ħa ħsieb li jitqassmu kwantità ta' minestra u ħobż minn tliet missjunarji Ġizwitil9, B'rabta ma' din il-festa nsibu li għadd ta' tfal, inklużi dawk li kienu ser jagħmlu l-Ewwel Tqarbina, kienu mxew proċessjonalment mill-Knisja ta' Sant'Indrija għall-Knisja Parrokkjalit7. Fil-Knisja Parrokkjali, mbagħad kienet issir l-Ewwel Tqarbina. Fl-1874 qaddes Dun Karm Brincat'9. Soċjetà Sant'Andrija - Villa Lija A.D. 1880 1880, din il-quddiesa tqaddset mill-Kanonku tal-Katidral Dun Vinċenz Magri, assistit minn żewġ studenti Ġiżwiti. Wara, l-istess Kanonku Magri qassam il-premijiet'9. Fl-okkażjoni tal-festa tal-1880 insibu li qabel sar Tridium predikat minn Patri Piju D'Amato09. Nhar il-festa filgħodu, wara l-quddiesa tal-Ewwel Tqarbina, kienet titqaddes il-quddiesa solenni tal-festa. Fl-1874 din saret bl-orgni u bil-vuċijiet taħt id-direzzjoni tas-Sur Pawlu Bonnici. Fl-1880, din il-quddiesa tqaddset mill-Kappillan Grech Falzon, bil-vuċijiet diretti minn Dun Karm Camilleri tan-Naxxar. Interessanti li fil-festa tal-1880, mat-tokki ta' nofsinhar, sar marċ mill-banda tar-Rabat, bl-uniformi u minn numru ta' bnadarĊ), Filgħaxija kien isir l-Għasar Solenni bil-mużika tas-Surmastrijiet Bugeja. Wara kien isir panigierku li fl-1874 sar minn Dun Ġwann Tabone, fl-1875 mill-Kappillan tan-Naxxar, fl-1876 mill-Kan. Dun Vinċenz Sapiano, u fl- 1880 minn Patri Ġulju Vassallo OPC2. Wara kienet issir il-purċissjoni. Fl-1874 fil-purċissjoni ħadu sehem it- tfal, il-fratellanzi u l-kleru tal-parroċċa 7. Fil-purċissjoni tal-1880, insibu li ħadu sehem it-tfal, madwar mija, li mxew wara l-istandard ta' San Alwiġi, ħafna minnhom lebsin iż-żimarri. Warajhom imxew il-fratellanzi, l-istatwa ta' San Alwiġi u l-Kleru. Ir-Relikwija nġarret mill-Kanonku tal-Katidral Dun Vinċenz Magri. Fl-aħħar tal-purċissjoni, kif l-istatwa waslet quddiem il-bieb prinċipali tal-knisja, ġiet milqugħa minn grupp ta' żgħażagħ skjarati bil- gassijiet f'idejhom. Dwar il-festa tal-1880 insibu li banda esegwiet diversi biċċiet ta' mużika ħdejn il-knisja09. It-Terz Ordni Franġiskan Fi żmien il-Kappillan Anton Grech Falzon, nhar il-Ħamis 25 ta' Jannar 1883, fil-Knisja Parrokkjali ta' Ħal Lija twaqqfet it-Terz Ordni Franġiskan. Il-funzjoni tmexxiet mill-Patrijiet Franġiskani MinuriĊ9. Il-Kolera tal-1887 F'Awwissu 1887 tfaċċat f'Malta mxija qerrieda tal-kolera u f'kull belt jew raħal twaqqaf kumitat biex jieħu miżuri kontra din l-imxija. Il-Kappillan Grech Falzon, ta s-servizzi tiegħu f'dan il-kumitat bħala President. Miegħu fl-istess kumitat, kien hemm żewġ saċerdoti oħra, Dun Pietru Pawl Borg li kien il-Viċi President u Dun Anton Vella S.Th. D li kien is-segretarju. Tmiem ta' Parrokat Il-Kappillan Grech Falzon ġie deskritt bħala predikatur mill-aqwa. Soċjetà Sant'Andrija - Villa Lija A.D. 1880 il-paniġierki li għamel insibu dak bil-Malti, fil-festa ta' San Pawl Nawfragu fil-Belt Valletta fi Frar 18757, u ieħor bil-Malti nhar il-festa ta' Santa Liena, B'Kara fit-18 t' Awwissu 187805. Għamel ukoll l-orazzjoni funebri waqt il- funeral tal-Papa Piju IX (1846-1878) li sar fil-knisja parrokkjali ta' Ħal Lija fil-5 ta' Marzu 187809. Il-Kappillan Grech Falzon miet fis-27 t'April 1888 fl-età ta' 49 sena€9. Wara mewtu l-parroċċa tmexxiet minn Dun Anton Vella S.Th. D bħala Vigarju Kurat sakemm inħatar is-suċċessur tiegħu.